text: भाजपा युवा मोर्चा के मुंगेली जिला अध्यक्ष अशोक सिंह, जनपद पंचायत अध्यक्ष वर्षा सिंह, भाजपा जिला उपाध्यक्ष विनय साहू, गुरमीत सलूजा, पूर्व विधानसभा प्रत्याशी जवाहर साहू सहित बिलासपुर सांसद लखन लाल साहू का नाम भी दावेदारों में शुमार है. इन सभी दावेदारों ने पार्टी को नियमानुसार अपनी दावेदारी प्रस्तुत कर दी है, पर पार्टी के अनुशासन का हवाला देते हुए मीडिया में खुलकर बोलने से कतरा भी रहे हैं. वहीं दावेदारी और चर्चा में जो नाम सबसे उपर है, वो है बिलासपुर सांसद लखनलाल साहू का.